2018. augusztus 13-án kölcsönbe került az első osztályú CD Leganés csapatához, itt a 27-es számú mezt kapta meg. Szeptember 16-án mutatkozott be a bajnokságban a Villarreal CF ellen. 10 nappal később megszerezte első gólját a Barcelona elleni 2–1-re megnyert találkozón. 2019. május 31-én meghosszabbították kölcsönszerződését egy évvel. A 2019-20-as szezonban 9 bajnoki gólt szerzett, de csapata ennek ellenére is kiesett.